ศรายุทธ ชัยคำดี
ศรายุทธ ชัยคำดี เกิดเมื่อวันที่ 24 กันยายน พ.ศ. 2524 ที่จังหวัดขอนแก่น มีชื่อเล่นว่าโจ้ เริ่มเข้ารับการศึกษาในชั้นประถมที่โรงเรียนบ้านนาโพธิ์ และศึกษาต่อในชั้นมัธยมศึกษาตอนต้นที่โรงเรียนโนนสะอาดวิทยาคาร จากนั้นจึงมาเข้ารับการศึกษาในสายวิชาชีพที่วิทยาลัยเทคโนโลยีพลพณิชยการ
ศรายุทธ ชัยคำดี
จากการที่ไม่ค่อยได้ลงเป็นตัวจริงอย่างสม่ำเสมอในช่วงหลังๆ แม้จะยิงในลีกไปถึง 15 ลูกในฤดูกาล 2554 ทำให้ในเดือน มกราคม พ.ศ. 2555 ศรายุทธ ชัยคำดี ตัดสินใจย้ายมาร่วมทีม "สุภาพบุรุษวงจักร" อาร์มี่ ยูไนเต็ด ด้วยค่าตัว 2 ล้านบาท โดยจะลงเล่นภายใต้การคุมทีมของพนิพล เกิดแย้ม และลงสนามให้ทีมเป็นครั้งแรกเมื่อวันที่ 18 มีนาคม 2555 ในนัดเปิดสนามไทยพรีเมียร์ลีกฤดูกาล 2555 ที่อาร์มี่ ยูไนเต็ด เสมอกับ ชัยนาท ไป 1-1 ที่สนามกีฬากองทัพบก และสัปดาห์ต่อมาวันที่ 24 มีนาคม 2555 เขาก็ยิงประตูแรกในลีกให้ต้นสังกัดได้ในเกมส์บุกไปเยือนสโมสรทีโอที เอสซี ที่สนามทีโอที สเตเดี้ยม โดยในเกมส์นั้นศรายุทธเป็นคนส่งให้ธาตรี สีหา ยิงให้ทีมขึ้นนำก่อน 1-0 ก่อนที่ในครึ่งหลังตัวเขาเองจะยิงปิดท้ายให้อาร์มี่ ยูไนเต็ดบุกมาชนะทีโอทีถึงถิ่น 2-0